钦定古今图书集成/明伦汇编/氏族典/第185卷 > 《唐书》 > 《宰相世系表》
## 钦定古今图书集成/明伦汇编/氏族典/第185卷 > 《唐书》 > 《宰相世系表》

萧氏出自姬姓，帝喾之后。商帝乙庶子微子，周封为
宋公。弟仲衍八世孙戴公，生子衎，字乐父。裔孙大心，
平南宫长万，有功，封于萧，以为附庸，今徐州萧县是
也，子孙因以为氏。其后楚灭萧，裔孙不疑为楚相、春
申君上客，世居丰、沛。汉有丞相酂、文终侯何，二子遗
则。则生彪，字伯文，谏议大夫、侍中，以事始徙兰陵丞
县生章，公府掾；章生仰，字惠高；生皓；皓生望之，御史大夫，徙杜陵；生育，光禄大夫；生绍，御史中丞，复还兰
陵。生闳，光禄勋；闳生阐，济阴太守；阐生冰，吴郡太守；
冰生苞，后汉中山相；生周，博士；周生矫，蛇丘长；矫生
逵，州从事；逵生休，孝廉；休生豹，广陵郡丞；豹生裔，太
中大夫；生整，字公齐，晋淮南令，过江居南兰陵武进
之东城里。三子：隽、鎋、烈。苞九世孙。卓，字子略，洮阳令
女，为宋高祖继母，号“皇舅房。”卓生源之，字君流，徐兖
二州刺史，袭封阳县侯。生思话，郢州都督，封阳穆侯。
六子：惠开、惠明、惠基、惠休、惠朗、惠蒨。惠蒨，齐左户尚
书。生介。

齐梁房：整第二子鎋，济阴太守。生副子，州治中从事。
生道赐，宋南台治中侍御史。三子：尚之、顺之、崇之。顺
之字文纬，齐丹阳尹、临湘懿侯。十子：懿、敷、衍、畅、融、宏、
伟、秀、憺、恢。衍，梁高祖武皇帝也，号齐梁房。懿字元达，
长沙宣武王。七子：业、藻、象、猷、朗、轨、明。明字靖通，梁贞
阳侯，曾孙文憬。

《梁高祖武皇帝》八子：“统、纲、续、绎、综、绩、纶、纪。”统，昭明太
子。纲，简文皇帝也。统五子：欢、誉、察。

萧氏定著二房：一曰“皇舅房” ，二曰“齐梁房” ，宰相十人。

皇舅房有《至忠》，“齐梁” 房有《邺嵩》华俛仿，复寘遘瑀。